 Salah, gbajúgbajà agbábọọlù Liverpool, jáde nínú ìfẹsẹwọnsẹ pẹlu Real Madrid lẹyìn tó fi èjìká rẹ ṣèṣe Tòhun tí pé Salah n tọjú ará rẹ lataari ìpeníjà ifarapa to wáyé nínú aṣekagba ìdíje Champions League; yóò lọ sidije agbaye fun Russia. Salah ti o jẹ ọmọ ọdún meedọgbọn kò ní lè dárapo mọ àwọn akẹgbẹ rè títí dì ọjọ kẹsán an, oṣù kẹfà nítorí pé ò n gba ìtọjú lọwọ. Ifẹsẹwọnsẹ àkọkọ Egypt yóò wáyé pẹlú Uruguay ni ọjọ keedogun, oṣù kẹfà. Wọn yóò tún pàdé Russia ni ọjọ kọkàndínlọgbọn tí wọn yóò sì parí pẹlú Saudi Arabia ti wọn yóò jo wàá kò ní ọjọ keedọgbọn oṣù kẹfà. Ṣugbọn ṣáájú ìgbà náà, Salah kò ní lè kópa nínú ifẹsẹwọnsẹ Egypt pẹlú orílè-èdè Belgium lọjọru. Egypt ati Colombia ti kókó gba ọmi lorílè-èdè Italy lọjo Ẹtì tó kọjá. Orílè-èdè Egypt ti kéde orúkọ Mohammed Salah mọ àwọn tí yóò sójú rẹ ni ìdíje àgbáyé ni Russsia : Russia 2018: Salah yóò gbá bọọlù fún Egypt nínú ìdíje àgbáyé 